Օտակու

Օտակու (), անձ, որը հետաքրքրված է ինչ-որ բանով։ Ճապոնիայից դուրս այն սովորաբար օգտագործվում է անիմեի և մանգայի սիրահարների համար։ Ճապոնիայում այս բառը համապատասխանում է անիոտա ()` անիմե () և օտակու () բառերի հապավմանը։

Տերմինի պատմություն 

Ճապոներենում այս բառը ունի հետևյալ ստուգաբանությունը. (օ` , «հարգանքի ձևույթ») + տակու (, տուն, բնակարան։ Նշանակում է «ձեր տունը»։

Առաջին անգամ որպես տերմին այս բառը հայտնվել է «Օտակույի հետազոտության» հոդվածների շարքում (: Շարքը տպագրվել է «Մանգա բուրիկկո» ամսագրում (), 1983 թվականի հունիսից մինչև դեկտեմբեր ընկած ժամանակահատվածում և վերնագրում օգտագործվել է մի բառ, որով, ըստ Նակամորիի դիտարկման` ամենից հաճախ միմյանց անվանում էին ենթամշակույթի ներկայացուցիչները։

Ի սկզբանե բառն օգտագործվել է սիրողական լուսանկարիչների շրջանում իրենց նմաններին բնորոշելու համար. այլ մարդկանց աչքերում նրանք սոցիոֆոբներ էին, մենակյացներ, իրենց հոբբիի մոլեռանդներ, և աստիճանաբար «օտակու» բառը բացասական նշանակություն է ստացել, այն է` մենակյաց, ֆանատիկոս։ Սովորաբար օտակուն երիտասարդ մարդ է, որն ապրում է տանը, չի գնում աշխատանքի, իր «համայնքից» դուրս շփվում է ընդամենը 2-3 մարդու հետ։

Ճապոնական խոսքում օգտագործվում է նաև «պասոկոն Օտակու» (նկատի ունենալով համակարգիչների հանդեպ շեղվածներին), «գեյմու Օտակու» (համակարգչային խաղեր խաղացող)։ Օտակուն բնորոշում է նաև շատ գովազդված երգիչների ծայրահեղ երկրպագուներին։ Նմանապես, բառը կարող է օգտագործվել նկարագրելու համար հոբբի կրողի. օրինակ՝ երաժշտական ​​օտակու, սպորտային օտակու և այլն։

Ճապոնիայում «օտակու» բառը բացասական երանգավորում ունի։ Զրուցակցին այդպես անվանելը անքաղաքավարի է, եթե նա իրեն այդպես չի անվանում։ Սակայն այլ երկրներում անիմեի և մանգայի երկրպագուները հաճախ իրենց անվանում են «օտակու», ինչը նշանակում է, որ սա ոչ թե խելագարված երկրպագու է, այլ նվիրված երկրպագու։ Կան նաև անիմեի երկրպագուներ, որոնք գիտեն այս բառի ճապոնական իմաստը և այդ պատճառով չեն սիրում, երբ իրենց «օտակու» են անվանում։ Այս բառը սկսել է գրվել կատականոյում, այն տարբերելու համար お宅 օտակույից, որը մինչ այժմ նշանակում է «զրուցակցի տուն» քաղաքավարի խոսքում։

Օտակուների թիվ 

2007 թվականին One's Communications և Otaba ընկերությունները հետազոտություն են անցկացրել այն ճապոնացիների շրջանում, որոնք իրենց դասում են օտակուի շարքին։ Հարցմանը մասնակցել է 601 ճապոնացի, նրանց մեծ մասը՝ 20-30 տարեկան, որոնցից 68 տոկոսը՝ տղամարդ։

Ըստ հարցման արդյունքների` 32,6 %-ը օտակուներ են դարձել միջնակարգ դպրոցում, իսկ 23,1 %-ը` տարրական դպրոցի վերջին երեք տարիներին։ Ավագ դպրոցի և քոլեջի միջև ձայները մոտավորապես հավասարաչափ են բաշխվել։ Հարցին, թէ որ անիմեն է նրանց դրդել օտակու դառնալ, մեծամասնությունը (3,7 %) պատասխանել է Gundam անիմեն, իսկ 2,7 %-ը «Ավետարանականը»։ Հարցման մասնակցածների մեկ տոկոսը նշել է Final Fantasy և Tokimeki Memorial Only Love, 0,9 %-ը նշել է` Space Battleship Yamato, YuYu Hakusho և «Սեյլոն Մուն» անիմեները։ Պատասխանները իրարից տարբերվում էին կախված ըստ տարիքից։ Այսպիսով, 20-30 տարեկան օտակուների շրջանում հայտնի էր Tokimeki Memorial-ը, իսկ ավելի ավագ երկրպագուները անվանում էին «դասականեր», ինչպիսիք էին Space Battleship Yamato և Urusei Yatsura:

2011 թվականի հուլիսից մինչև սեպտեմբեր «Յանոյի» հեռախոսային հարցման համաձայն յուրաքանչյուր չորրորդ ճապոնացին իրեն համարում է օտակու։

Հայտնի օտակուներ 

Հետևյալ հանրաճանաչ մարդիկ հայտնի են անիմեի նկատմամբ իրենց սիրով։

 Երգչուհի և դերասանուհի Մարի Յագուտին։ Ցանկանում էր ունենալ Ուսագի Ցուկինոյի («Սեյլոր Մուն») քոսփլեյին։

 Դերասանուհի Նացուկի Կատո։ Սիրված անիմեն «Ռուբակին» է։ Նրա սիրելի սեյուն Մեգումի Հայասիբարան է, և այն պատճառով, որ դերասանուհին երկրպագում է Հայասիբարային, նա դարձել է նաև Ռեյ Այանամի երկրպագուն։

 Դերասանուհի և ֆոտոմոդել Տիակի Կուրիյամա։ Սիրելի անիմեներն են` «Ավետարանական», K-On!, Black butler, Rozen Maiden:

 Դերասան Տոսիկի Կասյու։ Սիրված անիմեն է «Վիշապի մարգարիտ»։

 Ճապոնական կուռք Սյոկո Նակագավա. պարզապես իրեն անվանում է օտակու։

Տես նաև 
 Անիմե
 Դոջինշի
 Ջեյ փոփ

Ծանոթագրություններ

Գրականություն

Արտաքին հղումներ